text: Fra favorit til outsider
  29 september 2012 kl. 13.44
  SFs formandskandidat, Astrid Krag, er gået fra at være storfavorit og partitoppens darling, til at blive hægtet af i kampen om at blive formand
  i SF.
  Danske Spil har sat oddset på landets sundhedsminister Astrid Krag i vejret efter de seneste dages udmeldinger i blandt andet Politiken. 
  Her bakker 59 procent af SF's lokalformænd og byrådsmedlemmer op om Anette Vilhelmsen som formand, imens kun 30 procent peger på Astrid Krag. 
  På oddset giver Astrid Krag pengene 2,7 gange igen, imens Annette Vilhelmsen kun har et odds på 1,4 - bookmakerne tror altså på Annette Vilhelmsen 
  som formand. 
  Der var altså noget at kæmpe for for Astrid Krag, da de to formands-kandidater i dag var i Vejle. 
  Næsten 100 SF'ere fra Sydjylland så - og hørte - de to kvinder kæmpe om pladsen som partiets nye 
  formand efter Villy Søvndals pludselige afgang.
  